Ainult täiesti eraklikul orvul või absoluutsel egoistil on võimalik ettevõtjaks hakates arvestada ainult enda vajadustega. Tavaliselt on inimesel pere, sõbrad ja hobid. Enne alustamist tuleb endalt küsida, kas sa suudad säilitada olulised suhted sulle ja lähedastele rahuldust pakkuvas mahus kui alustad ettevõtlusega? Kui sa oled seni teinud kellast kellani palgatööd ja nii on jäänud suhteliselt palju aega oma pere, sõprade ja hobidega tegelemiseks, siis ettevõtjana  toimetades ei pruugi sama palju vaba aega jääda.